Terroriste skiet vrou in maag | Die Vryburger
’n Dame van Rustenburg, is tydens ’n vleisbraai deur twee gemaskerde terroriste geskiet.
Mev. Anna-Maria Coetzee (57) het nog baie pyn, maar sy is in die hoësorgeenheid van die Ferncrest-hospitaal waar sy goed versorg word.
“Die dokter is tevrede dat die operasie ’n sukses was,” het haar man gesê.
Mnr. Johan Coetzee het vertel dat hy en sy vrou hul dogter en skoonseun se huis in die woonbuurt Safari Tuine gedurende die vakansie oppas.
Hulle het die aand vleis gebraai en was net klaar daarmee toe die twee terroriste voor hulle verskyn en drie skote afvuur. Een skoot het mev. Coetzee in die maag getref en ’n tweede skoot het hul seun skrams in die been getref.
Johan Coetzee glo die aanvallers het ingekom om dood te skiet, want nadat hulle die skote afgevuur het, het hulle op die vlug geslaan. Dokumentêre rolprent oor Alison Botha nou op Showmax | Maroela Media
Alison (Foto verskaf)
Die storie van Alison Botha, die vrou wat ’n wrede aanval oorleef en haar eie heldin geword het, gryp steeds die verbeelding van Suid-Afrikaners aan. Alison is in 1994 deur twee mans verkrag en meer as 30 keer met ’n mes in die maag gesteek. Haar keel is ook met die mes gesny, maar sy het wonderbaarlik oorleef en uit haar donkerste oomblik is ’n storie van hoop gebore.
Filmmaker Uga Carlini het Alison se storie in ’n rolprent verwerk, waarin kykers die gebeure en die nagevolge meemaak deur middel van onderhoude en dramatisering.
Maar die rolprent Alison maak ’n spesiale sprong van die verbeelding: dit transformeer ’n skokkende ware storie tot ’n kontemporêre sprokie.
Omdat Alison se moed en krag vir Carlini so inspirerend was, het sy besluit om die storie op so ’n manier te vertel dat dit vir mense hoop gee en hulle tot aksie aanspoor. Ja, dit is ’n storie van monsters, maar dis ook vol wonderwerke.
Dit is die eerste keer dat Alison kameras in haar huis toelaat om haar storie te dokumenteer.
Die draaiboek is gegrond op Alison se topverkoper-boek I Have Life en Alison praat self in die rolprent oor haar ervaring. Die rol van die jong Alison word vertolk deur Christia Visser, terwyl De Klerk Oelofse en Zak Hendrikz die rolle van haar aanvallers aanneem.
In 2017 is Alison vir vyf Safta-toekennings benoem, en die rolprent het ook pryse by verskeie ander feeste gewen. Alison het die ronde gedoen by plaaslike en internasionale filmfeeste, en is onder andere die eerste Suid-Afrikaanse fliek om vir die Dances with Films-fliekfees gekies te word. Dis ook op die Hollywood Strip vertoon, en nou kan jy dit in die gemak van jou eie leefkamer geniet op Showmax.
As Showmax-intekenaar kan jy Alison nou kyk, waar en wanneer jy wil met die snesies en trooskos byderhand. In ’n land waar soveel vroue die aaklige waarheid van gender-gebaseerde geweld ken, is hierdie fliek ŉ inspirasie en daag dit kykers uit om, soos Alison, te bly veg vir die lewe, en om aan te hou glo in ’n gelukkige einde, ten spyte van die grusame werklikheid.
Indien jy nog nie ’n Showmax-intekenaar is nie, probeer die gratis proeflopie nou, en kry toegang tot duisende episodes van uitstekende reekse, asook kwaliteit plaaslike vermaak en aangrypende rolprente soos Alison.
Hierdie fliek is beskikbaar op Showmax vir kykers in Suid-Afrika en die buiteland. Kry al die vermaak op jou gunstelingtoestel by Showmax: teken nou in of maak gebruik van die gratis proeflopie. Showmax is nou ook gratis beskikbaar as deel van jou DStv Premium-pakket! Klik hier om meer uit te vind.